כלך מצוי

[ממוזער|''כלך מצוי - [מוזיאון טולוז*]]

*'כֶּלֶך מצוי*' ([[שם מדעי]]: *Ferula communis*) הוא [[מין (טקסונומיה)|מין]] [[בעלי פרחים|בעל פרחים]] במשפחת ה[[סוככיים]] (Apiaceae), ב[[סוג (טקסונומיה)|סוג]] [[כלך]] (ferula). הכלך המצוי מכונה באנגלית "giant fennel" (שומר ענק), למרות שהוא לא שייך לסוג [[שומר (סוג)|שומר]].

== מאפיינים ==
כלך מצוי הוא צמח [[רב שנתי]] [[עשב]]וני גבוה, הגדל ביערות ואזורי שיחים באזור הים התיכון ובמזרח אפריקה. ה[[עלה|עלים]] ענקיים, מנוצים 3–4 פעמים ל[[אונה|אונות]] נימיות, שרוחבן אינו עולה על עוביין. בבסיסם נדן העוטף את ה[[גבעול]]. ה[[שורש]] שיפודי, עבה וארוך. הגבעול עבה, חלול, קל-משקל, וחזק יותר מכפי שהוא נראה. פנים הגבעול עשוי חומר [[שעם|שעמי]] אוורירי, והוא משמש לעיתים תכופות כמעון ל[[חרקים]] שונים.

כלך מצוי פורח ב[[אביב]], בין [[מרץ|מרס]] ל[[מאי]]. אז הוא מפתח עמוד-[[פרח|פריחה]] שגובהו מגיע ל-2 מ' ויותר. גם עמוד הפריחה נושא עלים הגזורים לאונות דקות, שגודלם קטן מגודל עלי הבסיס. גודלו של הפרח הבודד הוא 1–2 מ"מ, ה[[תפרחת]] מגיעה לקוטר של 500 מ"מ ולאורך כפול מזה. מספר הסוככונים בסוכך 20–40. ה[[פרי]] [[הבשלה|מבשיל]] ב[[יוני]], אורכו 10–20 מ"מ ורוחבו 8–10 מ"מ. גבעול-הפריחה היבש נותר עומד משחיר ובולט בשטח במשך כל ה[[קיץ]], ולעיתים אף ב[[חורף]] הבא.

על שורשי הכלך שכיחה [[פטריות|פטריה]] ענקית, [[אוזנית הכלך]]. בעוד שהכלך רעיל, אוזנית הכלך טובה למאכל.

== תפוצה ==
כלך מצוי גדל בשדות בור, ושכיח במיוחד בשדות [[מרעה]], כי אינו נאכל על ידי ה[[בקר]]. הוא נפוץ בכל אזורי צפון הארץ ומרכזה, בעיקר ב[[ספר המדבר בארץ ישראל|חגורת הספר]] ובחלקים יבשים וחשופים בחבל הים תיכוני, וחודר מעט גם לצפון ה[[הנגב|נגב]]. הוא שכיח במיוחד בשדות המרעה הנרחבים במורדות המזרחיים של הרי ה[[הגליל|גליל]] וה[[הר הגלבוע|גלבוע]] ובמורדות המערביים של ה[[רמת הגולן|גולן]]. אפשר למצוא אותו גם בסדקי-סלע ב[[קניון (גאולוגיה)|קניונים]] ב[[מדבר יהודה]] ובמדרונות [[חוואר|חואריים]] בצפון הנגב. תפוצתו העולמית משתרעת בארצות שסביב הים התיכון.

== שימושי הכלך לאדם ==

הגבעולים הצעירים והתפרחת נאכלו ב[[רומא העתיקה]], ועדיין נאכלים ב[[מרוקו]] כיום. עם זאת, שימושים קולינריים במין זה לא תמיד בטוחים ועלולה להיות רעילים.ב[[סרדיניה]] זוהו שני [[כימוטיפים]] שונים של כלך מצוי: רעיל (במיוחד לבעלי חיים כמו [[כבש הבית|כבשים]], [[עז הבית|עיזים]], [[בקר הבית|בקר]] [[סוס הבית|וסוסים]]) ולא רעיל. הם נבדלים הן בדפוס המטבוליטים המשניים שלהם והן בהרכבם האנזימטי.

השרף של תת-המין *F. communis* subsp. *brevifolia* נקרא "[[Ammoniacum|gum ammoniac of Morocco]]".

ה[[פנולים|תרכובת הפנולית]] חומצה פרולית נקראת על שם הכלך המצוי, ממנו ניתן לבודד אותה.

=== מיצוי שְׂרָף ===
מאז ימי קדם, [[שרף]] של מיני כלך שימש למטרות רפואיות. השרף, בצורת [[לטקס]] דביק, הופק בדרך כלל מהגבעול או השורש התחתון, כאשר שרף השורש הוא בדרגה המשובחת ביותר.

במקומות שבהם הפיקו את שרף הכלך המצוי (Ferula communis), נקדח חור קטן בשורש בעזרת כלי חד, לאחר שסולקו כל האבנים והאדמה מסביב לשורש החשוף. מחפורת קטנה נחפרה מתחת לשורש ובתוכה הונחו מספר אבנים חלקות ושטוחות לאיסוף השרף שנפלט. החיתוך בצמח נעשה עמוק מספיק לתוך השורש או הגבעול התחתון כדי להבטיח לחץ זרימה יציב של השרף.

השרף נאסף בדרך כלל בחודשי הקיץ היבשים והחמים, כדי שרטיבות ולחות לא יהרסו אותו. השרף מתקשה בחשיפה לאוויר, ואז משנה את צבעו לאדום-חום. השרף המופרש בצורה מעובה ודמוית טיפה, נחשב לעדיף על זה שזורם מטה בצורה רופפת.

=== כמכשיר לענישה ===
בעבר יוצרו [[מוט]]ות ו[[שוט]]ים למטרות [[משמעת במסגרת החינוכית|משמעת]] מגבעולי כלך. כלי משמעת [[שוודיה|שוודי]] ששימש בעבר ב[[בית ספר|בתי ספר]], , שואב את שמו מהצמח.

=== במיתולוגיה ===
ב[[מיתולוגיה יוונית|מיתולוגיה היוונית]], [[פרומתאוס]] נתן לבני התמותה [[אש]] על ידי הסתרתה בגבעול החלול של הצמח. בנוסף, במהלך [[התקופה הקלאסית (יוון ורומא)|התקופה הקלאסית]], נישא מעין מטה עשוי מכלך מצוי שנקרא תִּרְסוּס (Thyrsus /ˈθɜːrsəs/) או תרוס (thyrsos /ˈθɜːrsɒs/; ביוונית עתיקה: θύρσος) על ידי מאמיני [[דיוניסוס]], והוא שימש ב[[פסטיבל]]ים ובטקסי הדת ה[[התרבות ההלניסטית|הלניים]].

== ביהדות ==
השם כלך נזכר פעמיים ב[[משנה]] ([[מסכת כלאיים|כלאיים]] ט ב; [[מסכת שבת|שבת]] ב א), ורוב החוקרים סבורים שכלל לא מדובר בצמח. אך ב[[עברית ישראלית|עברית החדשה]] התקבלה דעתו של [[שבתי דונולו|שבתאי דונולו]], [[רופא]] [[יהודים|יהודי]] בן [[המאה ה-10|המאה העשירית]] מ[[איטליה]], כי המדובר בסוג הנדון. ב[[תנ"ך]] נזכרת פעמיים המילה כלח (באות ח'), שתיהן ב[[ספר איוב]], ואף שם אין ביטחון כי מדובר בצמח, ואם כן – ספק אם זה אותו צמח המופיע במשנה בתור כלך (באות ך').

הביטוי "[[אבד עליו הכלח]]" התקבל בעברית מאחד האזכורים בספר איוב.

== טקסונומיה ==
ב[[מין (טקסונומיה)|מין]] כלך מצוי ישנם 5 [[תת-מין|תת-מינים]]:
* *ferula communis ssp. brevifolia*
* *ferula communis ssp. cardonat*
* *ferula communis ssp.* *catalaunica*
* *ferula communis ssp.* *communis*
* *ferula communis ssp.* *linkii''

## קישורים חיצוניים

## הערות שוליים

קטגוריה:צמחים שתוארו ב-1753
קטגוריה:טקסונים שתוארו בידי קארולוס לינאוס
קטגוריה:ארץ ישראל: הצומח
קטגוריה:צמחים אכילים